**AIŠKINAMASIS RAŠTAS**

**DĖL MOLĖTŲ RAJONO SAVIVALDYBĖS SUTIKIMO STATYTI STATINIUS ŽEMĖS SKLYPUOSE, BESIRIBOJANČIUOSE SU VALSTYBINĖS ŽEMĖS SKLYPAIS AR VALSTYBINE ŽEME, KURIOJE NESUFORMUOTI ŽEMĖS SKLYPAI, IŠDAVIMO TVARKOS APRAŠO PATVIRTINIMO**

1. **Parengto tarybos sprendimo projekto tikslai ir uždaviniai:**

Vadovaujantis Lietuvos Respublikos žemės įstatymo 7 straipsnio 1 dalies 2 punktu, savivaldybės yra valstybinės žemės patikėtiniai savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

Atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas (valstybinės žemės nuoma, panauda, sandorių dėl žemės servitutų valstybinėje žemėje nustatymo sudarymas, sutikimų išdavimas (statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius; statyti nesudėtinguosius statinius valstybinėje žemėje, kurioje nesuformuoti žemės sklypai; tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai; laikinai naudotis valstybine žeme statybos metu; statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai; leisti valstybinėje žemėje, kurioje nesuformuoti žemės sklypai, įgyvendinti valstybės, savivaldybės ar ES struktūrinių fondų lėšomis finansuojamus vietos projektus, kuriuos įgyvendinant valstybinėje žemėje nesukuriami nekilnojamieji daiktai; statyti įvairius statinius valstybinėje žemėje (pvz. hidrotechnikos statinius, kitus inžinerinius statinius ir kt.); atlikti valstybinių vandens telkinių tvarkymo darbus išdavimas; sprendimų suteikti teisę be aukciono naudoti žvejybos plotus valstybiniuose žuvininkystės vandens telkiniuose; sprendimų aukciono būdu suteikti teisę naudoti žvejybos plotus valstybiniuose žuvininkystės vandens telkiniuose, priėmimas; žemės gelmių tyrimų, planuojamų atlikti valstybinėje žemėje, vietos arba ploto derinimas; žuvų išteklių naudojimo, atkūrimo ir apsaugos vandens telkinyje priemonių plano tvirtinimas; sutikimai įkeisti valstybinės žemės sklypo nuomos teisę)).

Šio tarybos sprendimo tikslas yra patvirtinti Molėtų rajono savivaldybės sutikimo statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo tvarkos aprašą.

1. **Siūlomos teisinio reguliavimo nuostatos:**

Iš principo naujos teisinio reguliavimo nuostatos šiuo tarybos sprendimu nesiūlomos. Iki 2024 m. pradžios sutikimai statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai buvo išduodami pagal Nacionalinės žemės tarnybos prie Aplinkos ministerijos pagal šios tarnybos direktoriaus patvirtintas taisykles. Šiuo metu Nacionalinė žemės tarnyba prie Aplinkos ministerijos parengė ir pateikė derinti atnaujintas taisykles per Teisės aktų informacinę sistemą. Parengtas tvarkos aprašas remiasi atnaujintų taisyklių projektu.

1. **Laukiami rezultatai:**

Molėtų rajono savivaldybės sutikimo statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo tvarkos aprašas reglamentuos Molėtų rajono savivaldybės išduodamų sutikimo statyti statinius statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ (toliau – STR), 7 priede, statybos techninio reglamento STR 2.02.01:2004 „Gyvenamieji pastatai“, patvirtinto Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“, 193 punkte, statybos techninio reglamento STR 2.02.02:2004 „Visuomeninės paskirties statiniai“, patvirtinto Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“, 3 priede ir kituose teisės aktuose nurodytais atvejais žemės sklypuose, besiribojančiuose su Savivaldybės patikėjimo teise valdomais valstybinės žemės sklypais ar valstybine žeme, kurioje nesuformuoti žemės sklypai išdavimo tvarką.

1. **Lėšų poreikis ir jų šaltiniai:**

Pagal susitarimą dėl Nacionalinės žemės tarnybos prie Aplinkos ministerijos (toliau – NŽT) darbdavio teisių ir pareigų perdavimo – priėmimo, Molėtų rajono savivaldybės administracijai perduodama viena NŽT pareigybė.

Perduodamų pareigybių skaičius, kurių išlaikymui nuo 2024 m. sausio 1 d. bus skiriamos valstybės biudžeto dotacijos, buvo apskaičiuotas, įvertinus perduodamų funkcijų atlikimui skirtą laiką bei darbų kiekį. Vadovaujantis Lietuvos Respublikos darbo kodekso 51 straipsnio 1 dalimi, vienas NŽT darbuotojas sutiko tęsti darbo (tarnybos) santykius tokiomis pačiomis sąlygomis Molėtų rajono savivaldybėje.

2024 metų specialiųjų tikslinių dotacijų savivaldybių teritorijoje esančių miestų ir miestelių teritorijų ribose valstybinės žemės, perduotos Lietuvos Respublikos Vyriausybės nutarimu, patikėtinio funkcijai atlikti paskirstymas savivaldybėms nustatomas pagal Lėšų savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti apskaičiavimo metodikos, patvirtintos Lietuvos Respublikos aplinkos ministro 2023 m. gruodžio 29 d. įsakymu Nr. D1-444 „Dėl Lėšų savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (valstybės perduotai savivaldybėms) funkcijai atlikti apskaičiavimo metodikos patvirtinimo“, TAR Nr. 26032.

Apskaičiuojant pagal Metodiką, Aplinkos ministerijos įsakymo projekte nustatyta, kad jeigu savivaldybei perduodant funkcijas tenkantis sąlyginis pareigybių skaičius yra 1, tai dotacija metams iš viso bus 21 948 Eur, jeigu pareigybių 2, tai 21 948 Eur x 2, ir t. t. Planuojama, kad įsakymas bus pasirašytas ir išplatintas savivaldybėms artimiausiu metu.

Taip pat, kiek aktualu finansų planavimui, savivaldybėms artimiausiu metu bus išplatintas atskiras AM ministro įsakymas, kuriuo savivaldybėms paskirstytos dotacijos pagal pernai pačių savivaldybių išreikštą poreikį savo iniciatyva perimti patikėjimo teise valstybinės žemės sklypus (išskyrus miestų ir miestelių teritorijose) 2024 m., kurio turinys (dotacijų dydžiai lentelėje) toks pats kaip buvo teiktas derinti savivaldybėms (TAIS Nr. 23-18169).

1. **Kiti sprendimui priimti reikalingi pagrindimai, skaičiavimai ar paaiškinimai:**

Nėra.